En mand er indlagt på Traumecentret efter et groft gaderøveri i Aalborg søndag morgen.

To mænd blev udsat for et groft gaderøveri tidligt søndag morgen på Bispensgade i Aalborg. En af mændene er nu indlagt. Gaderøveriet fandt sted klokken 07.30. De to mænd kom gående ad Bispensgade, da de så to grupper af mænd nærme sig både for - og bagfra. De omringede de to mænd og råbte, at de ville have deres penge. Gruppen på fem til til syv gerningsmænd slog den ene af de to mænd i ansigtet, så han faldt om på jorden, og derefter sparkede de ham i ansigtet. Gerningsmændene tog hans tegnebog. Manden er indlagt på Traumecentret på Aalborg Sygehus. Ifølge Nordjyllands Politi beskrives gerningsmændende som "mørke i huden"; men ud over det er der ikke noget signalement. Ifølge Nordjyllands Politi har der været flere gaderøverier den seneste tid - især i weekenderne.